Grimelid kobbergruver

Grimelid kobbergruver i Askvoll har vært drevet periodevis med ulike eiere og drivere fra 1759 til 1920. Det var opphold i driften fra 1785 til 1851. Kobbermalmen inneholder også svovelkis og magnetkis.  Wilhelm Teting og B. Reinhardsen i Bergen var de første som fikk rettigheter til å drive der. Mange av fagfolkene kom fra kobberverket på Røros som ble igangsatt på 1600-tallet. Malmen fra Grimelid ble fraktet til Førde der det var bedre tilgang til skog som trengtes til å fyre smeltehyttene.

Grimelid ligger ved innløpet til Førdefjorden i Sunnfjord. På det meste ga driften grunnlag for en bosetning på omkring 160 personer. Kobberforekomsten har også vært tilgjengelig i andre deler av Sunnfjord, blant annet Svanøy, Atløy og Hyllestad. Driften fikk et oppsving i forbindelse med første verdenskrig og etterspørselen til rustningsindustrien.NRK fylkesleksikon: Grimmelid Kobberværk, arkivert 5. oktober 2015. I 2015 har forekomsten blitt undersøkt på nytt for mulig drift, og det har blitt påvist kobbermalm med konsentrasjoner opp mot 5 %.Dag og Tid, 15. mai 2015, s.22-24.

 Referanser 

Kategori:Historiske kobberverk i Norge
Kategori:Næringsliv i Askvoll